„Prügikotiraamide ja raamidega sobivate kottide ostmine“

**Hanke tehnilised tingimused, pakkumusevorm ja kinnitused, et pakkumus vastab Hankija poolt käesolevas dokumendis esitatud tingimustele.**

Aktsiaselts Rakvere Haigla kutsub kõiki hankest huvitatud isikuid ja võimalikke pakkujaid osalema väikehankel „Prügikotiraamide ja raamidega sobivate kottide ostmine“, millise objektiks on käesolevatest tehnilisest tingimustest tulenevatele nõuetele vastavate prügikotiraamide ja nende eesmärgipäraseks kasutamiseks vajalike kilekotikassettide (edaspidi kaup) soetamine. Hankeobjektiks oleva kauba tehnilise kirjeldusega palume tutvuda käesolevast pakkumuste esitamise ettepanekust tulenevate tingimustega, eduka pakkujaga sõlmitava hankelepingu tingimustega palume tutvuda pakkumuste esitamise ettepanekule lisatud hankelepingu projektist.

Pakkumus tuleb esitada elektronposti teel **hiljemalt 04. november 2020.a kell 10:00 aadressil** **haigla@rh.ee****, koopiana** **irja.michelson@rh.ee****.** Elektronkirja teemareale tuleb märkida „Prügikotiraamide pakkumus. Mitte avada enne 04. novembrit 2020.a kell 10:00“. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest.Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.

Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.

Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile irja.michelson@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.rh.ee](http://www.rh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutava kauba tarneaja, raamide garantiiaja, hankeobjektiga samadel eesmärkidel kasutatavate täiendavate kaupade soetamise tingimuste ning kaupade maksumuste üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim kogumaksumus (prügikotiraamide kogumaksumus tehnilises kirjelduses märgitud hankija poolt soetatava koguse juures koos kilekotikassettide eeldatava tellimismahu kogumaksumustega). Võrdse kogumaksumusega pakkumuste korral tunnistatakse edukaks lühema tarneajaga pakkumus.

Pakkuja poolt käesoleval tehnilisel kirjeldusel esitatavad ühikhinnad on edukale pakkujale hankelepingu kehtivuse perioodil maksimaalsete lubatud ühikhindadena siduvad. Võimaluse korral (nt kampaaniapakkumised) kohustub edukas pakkuja, kellega sõlmitakse hankeleping, müüma ja tarnima kaupu hankijale/ostjale hankelepingu kehtivuse perioodil soodsamate hindadega kui pakkuja pakkumusest tulenevad maksimaalsed ühikhinnad.

Hankija jätab endale õiguse osta edukaks tunnistatud pakkujalt juurde teisi, käesolevas tehnilises kirjelduses otseselt nimetamata, ent käesoleva hankeobjektiga lahutamatult kokku käivaid tooteid kuni 30% ulatuses käesoleva väikehanke eeldatud kogumaksumusest ilma selleks eraldi hankemenetlust välja kuulutamata või teistelt võimalikelt pakkujatelt võrdlevate hinnapakkumuste küsimise kohustuseta. Käesolevast punktist tuleneva õiguse rakendamisel kohaldatakse kokkuleppe objektiks olevate toodete müügile ja tarnele käesoleva väikehanke tulemusena sõlmitava hankelepingu tingimusi.

Hankija jätab endale õiguse kõikide pakkumuste tagasi lükkamiseks.

**Hankeobjekti tehniline kirjeldus:**

**1. Prügikotiraamid:**

**1.1.** **Longopac Stand Midi Dynamic FZB kaane ja pedaaliga**

KIRJELDUS:

Prügikoti raam on valmistatud galvaniseeritud terasest ja koosneb nelinurksest ratastele toetuvast metallpõhjast, jalapedaalist, mis avab plastikust kaane, metallraamist, millele saab paigutada 85 meetrise prügikotikasseti ja plastikust kääride ning kaablivitste hoidikust. Komplekti kuuluvad ka käärid. Plastikosad on valmistatud metalli tuvastavast materjalist.

Kõrgus 965 mm, Laius 496 mm, Kaal 9,7 kg, Ava mõõdud 320x280 mm.

OSTETAV KOGUS: 7 tk

Pakkuja poolt pakutav ühe raami maksumus: **………. eurot** (lisandub käibemaks ………. €).

**1.2. Longopac Stand Mini Classic ratastega**

KIRJELDUS:

Prügikotiraam koosneb ümmargusest galvaniseeritud terasest, ratastega ABS põhjast, ümmargusest polüpropüleenist kotihoidjast, millele saab paigutada 60 meetrise prügikotikasseti, alumiiniumist jalgadest, kääride ja kaablivitste hoidikust. Käärid kuuluvad komplekti.

Kõrgus 850 mm, Laius 380 mm, Kaal 3,2 kg, Ava diameeter 290 mm

OSTETAV KOGUS: 4 tk

Pakkuja poolt pakutav ühe raami maksumus: **………. eurot** (lisandub käibemaks ………. €).

**2. Prügikotid/kilekotikassetid:**

**2.1. Prügikott Longopac Midi Standard\* 85m must**

KIRJELDUS:

Prügikoti kile koosneb äärmiselt õhukesest ja tugevast 3-kihilisest polüetüleenmaterjalist. Kile pakendatakse kompaktsetesse kassettidesse. Kassett peab sobima käesoleva tehnilise kirjelduse punktis 1.1. nimetatud prügikotiraamiga. Komplekti kuuluvad kaablivitsad – 100 tk.

Diameeter: 465 mm, Pikkus: 85 meetrit

Toodet peab olema võimalik tellida kasseti kaupa.

EELDATAV MAHT\*: 50 kassetti aastas

Pakkuja poolt pakutav ühe kasseti maksumus: **………. eurot** (lisandub käibemaks ………. €).

**2.2. Prügikott Longopac Mini Standard kollane 60m**

KIRJELDUS:

Prügikoti kile koosneb äärmiselt õhukesest ja tugevast 3-kihilisest polüetüleenmaterjalist. Kile pakendatakse kompaktsetesse kassettidesse. Kassett peab sobima käesoleva tehnilise kirjelduse punktis 1.2. nimetatud raamile. Komplekti kuuluvad kaablivitsad – 75 tk.

Diameeter: 357 mm, Pikkus: 60 meetrit

Toodet peab olema võimalik tellida kasseti kaupa.

EELDATAV MAHT\*: 10 kassetti aastas

Pakkuja poolt pakutav ühe kasseti maksumus: **………. eurot** (lisandub käibemaks ………. €).

Prügikotiraamid tuleb tarnida käesoleva tehnilise kirjelduse punktides 1.1. ja 1.2. toodud kogustes 6 nädala jooksul Pakkuja teavitamisest tema pakkumuse edukaks tunnistamisest.

Palume Pakkujal märkida tarneaeg kalendripäevades: …………….. kalendripäeva.

Toodete tarnimine Aktsiaselts Rakvere Haigla aadressil Lõuna põik 1, Rakvere tööpäevadel (E-R) , ajavahemikus 08.00 kuni 15.00. Pakkumuse hinna sees on ka kauba transport hankija asukohta.

\* Hankija märgib, et käesoleva tehnilise kirjelduse punktides 2.1. ja 2.2. märgitud kilekotikassettide mahu näol on tegemist eeldatavate mahtudega, millised täidavad eelkõige pakkumuste maksumuste võrdlemise võimaldamise eesmärki. Tegelik kilekotikassettide tellimusmaht võib käesolevas tehnilises kirjelduses toodud mahust olla suurem või väiksem, vastavalt hankija tegelikule kasutusvajadusele. Hankija ei ole kohustatud kilekotikassettide tegeliku tellimismahu ja käesolevas tehnilises kirjelduses esitatud eeldatava mahu mahuerinevustest pakkujale kaasnevaid võimalikke lisakulusid, saamata jäänud tulu vms kaasnevaid kahjusid hüvitama.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pakkujate pakkumused peavad olema jõus vähemalt 30 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et kaup vastab kõikidele käesolevast pakkumuste esitamise ettepanekust ning valdkondlikest Eesti Vabariigi territooriumil kehtivatest õigusaktidest ja standarditest tulenevatele tingimustele ning et ta nõustub kõikide käesolevast dokumendist ja hankelepingu projektist tulenevate tingimustega.

Pakkuja nimi ja registrikood: ………………………

Pakkuja asukoht: ………………………………….

Pakkuja kontaktisik pakkuja pakkumust puudutavates ja juhul kui hankija otsustab kasutada enda õigust läbirääkimiste pidamiseks siis sellega seotud küsimustes: ……………………….. (nimi, e-post, telefon);

Hankelepingu projekti punktis 6.3. märgitavad pakkuja kontaktisikud ja elektroonilise tellimiskeskkonna aadress juhul kui pakkuja osutub edukaks ning tema sõlmitakse hankeleping: ………………………………………………………………………….

Pakkumuse koostaja kinnitab esitatud andmete õigsust ja pakkumuse siduvust (nimi ja allkiri):

...........................

/allkirjastatud digitaalselt/